Source: https://webugyved.com/kotelezo-szulotartas/
Timestamp: 2020-07-06 11:42:49+00:00

Document:
Kötelező szülőtartás | Webügyvéd
Szerző: Dr. Makó Klaudia | aug 8, 2016 | Családjog, Ptk | 23 hozzászólás
A Polgári Törvénykönyv júliusi módosítása kapcsán került előtérbe a kötelező szülőtartás jogintézménye. Mivel több megkeresés is érkezett hozzánk a témában, vegyük sorra a törvény legfontosabb rendelkezéseit!
Először is fontos leszögeznünk, hogy a szülőtartás nem új jogintézmény: nemcsak a 2014. március 15-től hatályos új Ptk. és a 2011-es Alaptörvény tartalmazta, hanem a korábbi családjogi törvényünk is. A most hatályba lépett módosítás csupán annyit változtatott a korábbi szabályokon, hogy immár nemcsak a tartásra jogosult – tehát a szülő – indíthat pert a tartásdíj iránt, hanem az a személy vagy szervezet is, aki a tartásra kötelezett helyett maga gondoskodott a jogosult tartásáról. Tipikusan ilyenek a különböző idősotthonok, szociális otthonok, házi gondozók, ők eddig nem rendelkeztek perindítási jogosultsággal.
A szülőtartási kötelezettség csak az önhibájából kívül rászoruló szülőt illeti meg, azonban őket sem minden esetben. A kiskorú gyermek tartásának kötelezettsége ugyanis minden mást megelőz, a szülő kiskorú gyermekét akár a saját rovására is köteles eltartani. Így, akinek tartásra szoruló kiskorú gyermeke van, általában alappal hivatkozhat a bíróság előtt arra, hogy ennek okán jövedelme nem fedezné a saját maga, kiskorú gyermeke, ezen felül még szülőjének tartását is.
A tartásdíj mértékét a bíróság határozza meg, figyelembe véve a jogosult indokolt szükségletei (megélhetési költségek) és a kötelezett teljesítőképességét is. Az átlag magyar felnőtt ugyanakkor a statisztikák szerint egyszerűen nem keres annyit, hogy a gyerekei és a társa eltartása után még maradjon fölös pénze. Nem biztos, hogy a házastársak, vagy élettársak mindketten dolgoznak, és az is erősen kérdéses ma, hogy van-e minimálbér feletti bejelentett bérük. Így a szülőtartással kapcsolatos perek általában ott akadnak el, hogy megállapítják ugyan a szülő rászorultságát, de azt is, hogy nagykorú gyermekének nincs annyi jövedelme, hogy még őt is eltartsa.
Mint azt fentebb megjegyeztük, gyermekét a saját személyes megélhetés kárára is köteles eltartani a szülő, fordítva viszont ez nem igaz. A szülőt csak a személyes megélhetésen költségein túl (amibe beleszámíthatnak olyan költségek is, pl. mobiltelefon, hitel, benzinpénz stb. amit a gyerektartásnál nem lehet figyelembe venni) köteles eltartani a gyermeke.
A törvény kiemeli ugyanakkor, hogy amennyiben a szülő a gyermekével szemben súlyosan felróható magatartást tanúsított, úgy tartásra méltatlansága okán nem tarthat igényt. A jogszabály csak a kifejezetten súlyos eseteket sorolja ide, például a gyermekek bántalmazását – az “egyszerűbb” rossz viszonyt, kapcsolat megszakadását nem. Általánosságban mondja ki a törvény, hogy amennyiben a szülő a gyermekével szembeni tartási és gondozási kötelezettségének eleget tett, nem tekinthető méltatlannak a tartásdíjra.
Amennyiben szülőtartással, rokontartással kapcsolatos kérdésed van, tedd föl fórumunkban, vagy facebook oldalunkon, a választ minden esetben ügyvédtől kapod!
Ildikó ulbricht	2017-03-03-n 13:25 közelében
Köszönöm a lehetőséget! Nos a kérdésem,a 70 éves édesanyámmal kapcsolatos,aki 6-éve él egyedül az én tulajdonomban,amin édesanyám 100 %,haszonélvezeti joga van! Minimális 50- ezer forintos nyugdíját,én mint az egyik leánya -(Mivel ketten vagyunk testvérek) 6-éven keresztül,havi 45000ft anyagi segítséggel támogattam! 10 évig éltem édesanyámmal,miután külföldre mentem férjhez! Nővérem,anyagi,és mindenféle gondozási terhet reám tett,nemnézve azt,hogy én súlyos rokkant beteg vagyok,s hogy külföldön élek! A kérdésem,hogy ídős,beteges édesanyámnak a további,anyagi,támogatását,kérhetem e jogilag ,továbbra 50-50
% saját,és a nővérem terhére? Vagy továbbra is nekem kell,100% anyagilag támogatnom? Köszönettel I.K.U.
Bakó Antalné Bnrozsa52@gmail.com	2018-12-29-n 08:43 közelében
Édesanyám 90 éves volt, tavaly meghalt. Gondozásra szorúlt egészségileg.
Otthonba került.
3-an voltunk testvérek. A bátyám 2015.ben meghalt, a húgom életben volt amíg az édesanyám élt, de beteg volt, anyám halála után 2 hónappal ő is meghalt.
Egyedül maradtam. Ideiglenesen teljes körű gondnoka voltam édesanyámnak. Közben pert is indítottunk a még akkor élő húgommal, mivel édesanyánk súlyos demens volt, ezért felelős személy megállapítását kértük.Ennek a pernek a végeredménye már nem lett mivel közben meghalt.
Az édesanyámmal nekem nem volt jó a kapcsolatom, gyerekkoromban intézetbe adott, majd örökbe is akart adni, alsó tagozatban otthon voltam még de sokszor felhívták az iskolába mert nagyon le voltam soványodva. Ennek ellenére valahogyan nyári munkákat vállaltam és elvégeztem a gimnáziumot, majd 18 évesen munkába álltam, esti tagozaton pedig saját erőből tanultam tovább.
A másik két testvérem volt a szeme fénye. Engem úgy engedett el a háztól, hogy egy falat ennivalót nem tett az asztalra, azt a szomszédasszonyommal készítettük az utolsó pillanatokban.Ami rajtam volt azt vihettem magammal. Ennek ellenére látogattam, de nem szívesen fogadott. Volt, hogy anyák napján be sem engedett, akasszam a kerítésre amit hoztam mondta, nem ér ő most rá. Közben a két testvérem mindent szó szerint mindent elhordtak tóle. Engem hol kitudtak abból az egy szem házból, hol nem voltam kitudva, mert amikor elérték a céljukat, a pénzét megkaparintották, tovább nem kellett nekik. Munkával sem segítették csak pénzért, még a dédik is. Az én két gyerekemet nem szerette soha nem is kérdezte meg őket, nem is vigyázott rájuk soha, nem is adtam volna neki oda őket. Ahogy telt az idő a fiú testvérem beteg lett, de ekkorra már az apai nagyanyám telke is az övé lett, az építkezése nagy részét is az anyám állta, sőt az épületet is ő javítatgatt, mert iszákos volt a testvérem és soha pénz ott nem volt, anyu meg nem tudta elnézni, hogy pl. befolyik a tető, 750.000.-Ft-ért megcsináltatta, és így sorban mindent, és a legvég még egy 2 milliós márvány sírhelyet is építetett neki, és a családjának. A lánytestvérmmel a húgommal ugyanez a helyzet volt ott is amit anyu örökölt a testvérétől, mert annak nem volt gyereke8oda akar engem örökbe adni), az 4 millió forint volt az is a testvéremhet, és annak egyik gyerekéhez került. Az anyu nyugdíja 123000.-FT volt, de az otthonban 160.000.-Ft-ot kellett fizetni. Amikor bekerült az otthonban eszméleltlenül, senki nem segített. Én etettemm szívószállal, egy hónap múlva felépült annyira, hogy még tudott járni éppen, de egy év múlva teljesen leépült és meghalt. Kértem a fiú testvérem gyerekeit mint örökösöket, akik külföldön dolgoznak, nem segítettek, minden anyagi támogatást megtagadtak. Kértem a sógornőmet is, hogy legalább egy hónapot segítsen, nem segített, majd meghal a mama, mondták, egyébként is utáltuk a vénasszonyt. A húgom segített, de az ő két fia nem, pedig az egyik azért kapott anyutól 2 millió forintot, hogy majd gondoskodjon róla. Jelzem még, hogy a fiú testvérem külföldön dolgozó lánya sem jött haza anyut gondozni, pedig anyu pénz fejében kérte őt rá. Tehát maradtam én akinek nem is igen lett volna kötelessége őt a mocsokból kimosdatni, mert nem tudta tartani a székletét sem meg a vizeletét sem. És még anyagilag is támogatnom kellett, és el is kellett temettetni. Nem tejesen nekem mert közben míg gondnoka voltam sikerült egy kicsit gyűjtögetnem, eladtam olyan bútorait ami nélkülözhető lett volna ha mégis haza kell vinni, mert nem tudunk fizetni. Mert adósságot is csinált és vonták a nyugdíját, és csak 80.000.-maradt a nyugdíjából. A halála után kiadtam a lakását, gondoltam valamit vissza tudok szerezni a pénzemből, mert az unokák mindent megtagadtak tőlem hogy nekem bármit is megfizessenek, pedig ők lettek az örökösök, a testvéreim haláluk után.Mint említettem, a láytestvérem is meghalt anyu után 2 hónappal. Most azért engem feljeletettek az unokák, hogy kiadtam a lakást, és állítólag én bűncselekményt követtem ezzel el. Közben abból az örökölt pénzéból egy fillérrel nem sgítették, az pedig 4 millió forint volt ami ma is náluk van. Most azt követelik tőlem ezek után, hogy én osszam meg velük az albérleti díjat, abból pedig az én általam kifizetettek után kb 200.000.-Ft marad, én meg úgy gondolom ha ők 4 milliót elvittek csak az egyik testvéremék, a fiú testvérem és családja, kb 10 milliót is évek során akkor talán az én egy évi munkadíjamnak nagyon is kevés ez a két -három száz ezer forint. Én fürdettem, etettem, otthont keresgettem neki, ami jobb és olcsóbb lett volna. Találtam is, de akkorára meghalt. Közben orvosi vizsgálatokat végeztetni egy járásképtelennel, mert az otthon cserét másképp nem tudtam megoldani. Mindennap bocsánatot kért tőlem amiért úgy bánt velem és a gyerekeimmel is, de amikor megjelentek a másik két testvérem családtgjai már megint kezdődött minden előlről. Tehát azt szeretném tudni, hogy követelhetik e ezt a kis pénzt rajtam, és, hogy én ezzel hogy kiadtam a lakást követtem-e el bármilyen törvénysértést. Nem egyedül adtam ki és nem titokban tudtak róla, érvényes szerződét kötöttem, 2 tanúval iga nem közjegyző előtt. Már nincs a lakásban a bérlő. És még egy milliót követelnének tőlem állagromlásért, de a háznak nincs semmi baja, sőt többért lehet eladni mint amennyire a városházán felértékelté. Köszönöm a válaszukat, remélem nem nagyon zavarosan írtam le a helyzetemet.
Klára	2017-04-07-n 14:18 közelében
Elvált férjem a lakásomban él, 1983 óta, vagyis 23 éves korában véglegesen rokkantosították szkizofrénia betegséggel, jelenleg 56 éves. Ügyei intézésére alkalmatlan, ezért azokat én intézem. Rokkantsági járadéka 2017. január 1-től 81.255 Ft. Anyukája szociális otthonban él, minden évben nyilatkozni kellett arról, hogy az ott keletkezett ellátás költségkülönbözetét megfizeti-e. Ez a költségkülönbözet jelenleg 32.010,- Ft. Miután évente megírtam, hogy a volt férjem a nyugdíjából a rezsiköltség felét fizeti, tetemes gyógyszerköltségei vannak, ebédjét kedvezményesen befizeti heti 6 napon, stb. a további étkezésére, ruházkodására marad jelenleg havi 35.000,- Ft-ja. A szülőtartási törvény ez évig lehetőséget adott a szociális intézménynek arra, hogy saját hatáskörében dönthetett arról, hogy kéri-e a hozzájárulást, mai, intézmény ügyintézőjével való telefonbeszélgetésünkben kiderült, hogy ettől az évtől ezt bírósági per alapján lehet csak eldönteni. Mivel hivatkozást küldtek arról is, hogy a kötelezett a mindenkori öregségi nyugdíj 2.5-szörösénél több jövedelemmel rendelkezése esetén kötelezhető szülőtartásra, én úgy gondoltam, hogy a szülőtartásnál jelentkező különbözetet abban az arányban kell teljesíteni, ami a 2,5-szörös nyugdíj feletti rész, volt férjem esetében kb. 10.000,- Ft. Az ügyintéző elmondta, hogy nem így van, az egész különbözetet fizetni kell, a méltányossági kedvezményről csak bíróság dönthet.
Kérdésem, hogy valóban úgy értelmezendő-e a törvény, hogy a nyugdíjminimum 2,5-szörösénél 10.000,- Ft-tal nagyobb jövedelem esetén a 32.010,- Ft-tal kötelezhető, vagy az a különbözet erejéig érvényes. Ha igaz a 32.010,- Ft-os kötelezés, akkor mi értelme a nyugdíjminimumos meghatározásnak? Ezzel ugyanis volt férjem mindennapi életét lehetetlenítik el, hiszen 3.000,- Ft-ja marad a heti 6 ebéden kívül az étkezésre, megélhetésre.
Kiss-Papp József	2017-05-10-n 19:07 közelében
82éves édesanyám.Édesapám 21 éve halt meg.Ketten voltunk testvérek.Én 60éves vagyok.Öcsém 56 éves korában meghalt.Azt szeretném kérdezni,hogy az öcsém gyermekeinek kötelező-e a szülőtartás,mivel az öcsém meghalt.Vagy csak rám érteve kötelező,az öcsém által örökös két unokára nem?
Nné I. Klára	2020-03-10-n 13:26 közelében
Nem vagyok jogász, de úgy gondolom, hogy mivel az elhunyt öccsének a gyerekei is egyenes ági leszármazottai a nagyszülőnek, tehát örökösök is egyben, tehát a terhek is ugyanúgy vonatkoznak rájuk is.
Tehát örökölni nemcsak anyagi javakat lehet, de kötelezettségeket is.
Egyébként hiányolom, hogy eddig egyetlen kérdésnél sem láttam szakszerű, jogásztól eredő választ. Pedig ez azért is jó lenne, mert sok embernek vannak hasonló problémái.
Nné I. Klára	2020-03-10-n 14:29 közelében
Még annyit hozzátennék, hogy ha bíróság elé kerül az ügy, minden fizetésre kötelezettnek megvizsgálják a fizetőképességét, az egyéb fizetési kötelezettségeit, stb. /pl. gyerektartásdíj fizetésének elsőbbsége van/
Neogrády Zsuzsanna	2017-05-28-n 16:15 közelében
Aziránt érdeklődöm, ha egy budapesti Kórház Krónikus Osztályára fia által betett 87 éves ember haza szeretne menni otthonába, fia döntésétől függ e ez. (Az édesapa a fiát néhány éve, a fia válása után fogadta be házába, otthonába.) Kihez fordulhatna az édesapa jogvédelemért, ha fia elsősorban anyagi, másodsorban egészségügyi indokra hivatkozva a hazamenetelt megtagadja. Csak a hosszadalmas polgári peres út létezik? Nem valószinű, hogy ennek végét ki tudná várni az idős édesapa. Köszönettel: Zsuzsanna
Takács László	2017-06-07-n 13:22 közelében
Azzal a kérdéssel fordulok az oldalhoz, hogy ha a szülő beleegyezik abba, hogy lemond az egyik gyermek esetén arról, hogy a későbbiekben szükségszerű eltartásra kötelezze, ez megállja-e a helyét a bíróság előtt, kötelezheti-e ennek ellenére arra a magyar kormány a gyermeket, hogy ennek ellenére tartásdíjat fizessen? Apám erős alkoholfüggő, szociális otthonba el tudtuk helyezni, fél éve józan, de nem akar bent maradni, haza akar menni, ahol valószínű, ugyanolyan szintre fog süllyedni, ahol előtte. Papír is van arról, zárójelentések sora, hogy alkoholista, mivel decemberben történt lábtörés során az elvonási tünetek majdnem az életébe kerültek. Erre majdnem ráment a kapcsolatom, anyagilag teljesen lenullázódtam. Ha kijön, nem szeretnék a továbbiakban vele foglalkozni, és a kérdésem, hogy van-e erre vonatkozó olyan törvényileg elfogadott kérelem, hogy ő lemond az én felőlem történő ellátásról?
Pelyhe Anita	2017-08-16-n 18:11 közelében
A szüleim 1.5 éves koromban elváltak, ezután édesanyám nevelt. Apám egy ideig fizetett gyerektartást, aztán nem tudott mert rokkantosították. Én a kötelező gyerektartás, láthatás miatt tartottam vele kapcsolatot, aztán ez megszakadt. Utána néhány alkalommal találkoztam csak vele pl: a nagyszülők temetésén. A kötelező szülőtartás miatt szeretném megkérdezni, hogy megtörténhet e az, hogy valaki feljelent, és nekem is fizetnem kell az apám után bármilyen költséget, összeget, bárhol, ha kijelenthetem legalább 25 éve nincs vele kapcsolatom. Sosem szerettem féltem tőle, testileg nem bántott, de a magatartása sosem a szeretetéről tanuskodott. Élte az életét, velem nem törődött 1-2 x vitt el nyaralni csupán, ha éppen volt élettársa, hogy megmutatassa előtte milyen gondoskodó apa. Persze ezek csak 1-1 alkalmak voltak. Más kapcsolatom sosem volt vele. Édesanyám mikor újra férjhez ment, ő lett az apukám / pedig csak nevelőapa volt, de mindig rá tekintettem apaként/. Az igazi apám az évek során elveszítette az örökségét, és most hol itt lakik, hol ott. Valaki mindig elveszi a nyugdíját, és így tartja magát valahogy fenn. Pontosan én sem tudom.. Mivel nincs kapcsolatunk. Az utóbbi időben próbálja valaki velem mindig felvenni a kapcsolatot az eltartói közül, de rendszerint elutasítom leteszem a telefont. Gyanús személyek ezek, akiktől félek. Kérem ugye engem nem kötelezhetnek ezek után arra, hogy eltaratsam, vagy fizessek utána??
Nagy Timea	2017-08-17-n 13:15 közelében
A világ melyik országában nem érvényes ez a törvény?
Anyám egész életében eltartatta magát a férjeivel, nem dolgozott- tehát nyugdíja nem lesz, férjek meghaltak, örökölni nem örökölt. Az iskoláimat se támogatta, valahogy felnőttem…… egyedül hagyva…..
Testvérem nincs, anyám mindent eladott, még a közös gyerekkori otthonunkat is, mindent felélt. Akkor most nekem kell eltartani a 25 éve nem dolgozó, ” szegény ” szülőt? Én is albérletbe lakok, családom nem lett, mert a szegény szülő gondoskodott hogy mindenkit leépítsen, s akkor még tartozom neki eltartással? A szegény élősködőket el kell tartani?
Németh Lászlóné	2018-01-23-n 19:39 közelében
Jó napot.nekem az a kérdésem.”anyám”szociális otthonba került.méltányossági alapon.de a nyugdija nem fedezi az ellátását.Az otthon vezetője minket felnőtt gyerekeit levélben értesített hogy pótolnunk kellenne az ellátására a pénz külömbözetett.Viszont mi nem szeretnénk.ennek oka a legidősebb én vagyok.45 éves és 1 hónapos korom óta a nagyszülők neveltek.az “anyámat”életem során eddig 5 ször láttam.a testvéreim intézetben nőttek fel.lehet hogy ezért elítélnek minket de számunkra az a nő egy idegen és nem szeretnénk támogatni.van rá esetleg valami mód hogy mi ezt a kötelezetséget elhárítsuk.Tisztelettel.Némethné.
Nné I. Klára	2020-03-10-n 14:39 közelében
Megint azzal kezdem, hogy nem vagyok jogász, és a kérdésre nem látok szakszerű, jogásztól származó választ. A tájékoztató szövegből idéznék:
“A törvény kiemeli ugyanakkor, hogy amennyiben a szülő a gyermekével szemben súlyosan felróható magatartást tanúsított, úgy tartásra méltatlansága okán nem tarthat igényt. A jogszabály csak a kifejezetten súlyos eseteket sorolja ide, például a gyermekek bántalmazását – az “egyszerűbb” rossz viszonyt, kapcsolat megszakadását nem. Általánosságban mondja ki a törvény, hogy amennyiben a szülő a gyermekével szembeni tartási és gondozási kötelezettségének eleget tett, nem tekinthető méltatlannak a tartásdíjra.”
Tehát annak alapján, amit leírt, számomra egyértelmű a szülő súlyosan felróható magatartása.
Wné. Márta	2018-04-26-n 13:44 közelében
Édesanyám 2018. novemberben tölti be a 80. életévét. Nyolc hónapja magunkhoz vettük ideköltözött. Ezt megelőzően saját tulajdonú lakásomban lakott 22 éven keresztül, ahol egyedül élt. Napi kapcsolatot tartottuk és mindenben segítettük. Semmilyen díjat nem kértem, csak a rezsiköltségeket fizette. 2017. szeptemberében egészségi állapota megromlott megbeszéltük, hogy hozzánk költözik. A napokban úgy érezte sérelem érte, mert gondoskodtam róla (orvosról orvosra jártunk, miért nem eszel – iszol, a gyógyszert miért nem vetted be stb.) Kitörései és erőszakos rohamai miatt mentőt kellett hívni. Beszállították az idegklinikára. Itt kijelentette, hogy nem kíván visszajönni és a látogatásaim során is durván elutasítóan viselkedik. Közöltem vele és kezelő orvosával, itt a szépen berendezett szobája és mi a férjemmel visszavárjuk. A kezelés jelenleg is tart, de a visszajöveteltől elzárkózik, azzal fenyegetőzik, hogy az utcára megy és látni sem akar. (17 éves korom óta én biztosítottam, számára a biztonságot még a saját családom kárára is)
Ilyen esetben ha kéri idős otthonba a felvételét és felveszik, a nyugdíjának 80% nem éri el a térítési díjat, kötelezhetnek e bírósági úton a különbözet megtérítésére.
Novák Gyöngyi	2018-05-02-n 21:19 közelében
Érdeklődni szeretnék, hogy azokra a fiatal felnőttekre hogyan vonatkozik ez a rendelet, akik kiskorúként állami gondoskodásba kerültek. Joggal keresheti fel őket a szülő, hogy idős korukra gondoskodjanak róla, miközben ő nem tette meg ugyanezt, amikor a gyerekeknek volt szükség a törődésre?
Nné I. Klára	2020-03-10-n 14:46 közelében
Ismét idézettel kezdek:
Ennek alapján a válaszom nem, a tartásra méltatlansága okán nem tarthat igényt.
Strupka Jánosné	2018-07-18-n 13:00 közelében
Érdeklődni szeretnék, hogy mennyi terhet vagyok köteles vállalni szülőtartásként a következő helyzetben.
A nagymamám halálakor édesanyám az 1/2 házrész örökségét nekem ajándékozta azzal a szóbeli megállapodással, hogy a szülői ház örökségénél 3/4 – 1/4 részben öröklünk a testvérem javára. Ezek után a tudom és megkérdezésem nélkül a testvéremnek ajándékozták a szülői házat, melyről csak édesapám halálakor szereztem tudomást, mikor az “én örökségemet képező 1/4 részről akartam lemondani”. Ezután pár évvel a testvérem elköltözött külföldre munkát vállalni, ahol azóta is él. Az itthon maradt édesanyámnak szinte semmit sem akar segíteni, évekig minden probléma megoldása rám hárult. Most nem tudom ezt már teljesíteni, mivel férjem 30 éve leszázalékolt, és az ő édesanyja is támogatásra szorul, melyet egy otthonba helyezéssel sikerült megoldani, de a havi ellátását nem fedezi nyugdíja, így mi pótoljuk ki. Én úgy gondolom, hogy ez már nekem erőn felüli, és a testvéremnek is illene kivenni a részét édesanyám támogatásából, nem pedig a “külföldre költözés” mögé bújva kivonni magát minden kötelezettségből.
Papp Gábor	2018-11-12-n 03:19 közelében
Élettársammal 4 gyermeket nevelünk közösen. Mindketten dolgozunk. Párom édesanyja nemrég elhunyt egy szociális állami otthonban ahhol eddig gondozták. Mivel még kisgyermekként nevelő otthonba adta az anyukája őt és az édestestvérét is, semmilyen kapcsolat nem volt köztük. Utóbbi egy évben egy alkalommal felkerestük az unokái miatt. Pontosan nem tudom mi de szellemi betegség miatt lakott ott és mivel nem volt senkie.
Most páromon követelik a 165ezer ft-ős temetés költséget. Írták ha 15 napon belül nem fizet végrehajtatják a fizetéséből.
Nem értjük miért csak egyedül őt terhelték és az édestestvérét semmilyen szinten sem. Mivel nem érték el az adott lakcímén és bejelentett jövedelemmel nem rendelkezik.
Én nem tartom jogosnak és nem tudjuk mit tegyünk.
Úgy gondolom hogy az édesanyja a gyermekével szembeni tartási és gondozási kötelezettségének eleget nem tett, nem tekinthető méltónak a költség el költségek kiegyenlítéséré.
Kérem szíves segítséget.
Papp Gábor	2018-11-12-n 09:57 közelében
Tessék itt a levél amit írtam.
Csákvári Ivett	2019-01-23-n 12:12 közelében
Az lenne a kérdésem, hogy ha a szülő beleegyezik abba, hogy lemond a gyermeki esetén arról, hogy a későbbiekben szülőtartás jogával éljen, kötelezhetik-e ennek ellenére őket, hogy tartásdíjat fizessenek? Apám 30 éve elhagyta a családját, gyermektartást nem fizetett, láthatási jogával nem élt. Erős alkoholfüggő volt, jelenleg egy kórház ápolási osztályán fekszik, sztrok utáni rehabilitáción. Fél éve józan, mert a kórházban gyógyszeres segítséggel leszoktatták…Szociális otthonba a jelentkezése megtörtént, a bekerülésre vár. Viszont nem akar a kórházban maradni, és már az otthonba sem akar beköltözni, haza akar menni, ahol valószínű, ugyanolyan szintre fog süllyedni, ahol előtte volt. A kórházba kerülése során szembesültünk a rengeteg közüzemi tartozásával, és a majdnem milliós hiteltartozásával. Ezeket kénytelenek voltunk rendezni, viszont ez anyagilag rendkívül megviselt bennünket. Ha úgy dönt, hogy hazamegy, nem szeretnénk a továbbiakban vele foglalkozni, és újra helyette rendezni az adóságait. A hagyatékunkról le szeretnénk mondani, szülőtartási kötelezettség alól mentesülni szeretnénk.
Krizsik Béla	2019-08-08-n 10:28 közelében
Phsziés beteg rokkant nyugdíjas (nyugdíj 30 ezer Ft) ismerősöm önállóan megélni nem tud, rohamai miatt nem tud eljarni rendszeresen dolgozni. Fél évente kórházba kell mennie. Két felnőtt fia nem hajlandó semmiben formában segíteni neki, ő nevelte fel őket miután aggresziv férjétől elszöktek. Lehet-e szülő tartasra kötelezni a két fiút? És ki kergeti a tartási pert?
Melcsike	2019-09-02-n 20:26 közelében
Üdvőzlőm
47 éves korában aszülőanyám elhunyt a hajléktalan szálon ahol az elmult 15 évben élt
3 gyermeke van akik
1975 ben 9,6, és nem egész 3 évesen államigondozásba kerültek,mi az hogy ezesetben isami utána aradt mi fizessük ki, felháboríto, egészen nagykoruságig, kapcsolat ez alatt idő alatt nem volt, illetve a középső gyermek vele együtt volt illetve ő még aszállon.
értesítést kaptunk hogy lelyhunyt, közöltem semmi közöm hozzá nincs és nem volt kapcsolatba velem,
köztemetés lesz,stb és a költségeket a 3 gyermeken hajtsák fel,illetve a többi költség, közjegyző stb
kérdésem mire fől? a büdös életbe nem nevelt, nem tartott kapcsolatot velem én se vele,és rajtunk hajtanak be mintted ami utána maradt, felháboríto az egész de megtehetik? Melcsike
Markula Zsuzsanna	2019-09-11-n 12:05 közelében
53 éves vagyok súlyos mozgáskorlátozott immunbeteg,aki hetente kemóterápiás injekciót kap!
Le vagyok százalékolva de a nyugdíjam ami 70% D csop.Nem elég az albérletem és megélhetésemre!
4 órában dolgozom,és jövedelmem 11000 fz! Bérlek egy lakást annak költsége 92 ezer szűkös rezsivel,ebbe se telefon,semmi internet semmi nincs bent
Kérdésem,hogy a gyerkem akinek 5 gyereke van nagy jelentős összegű ingatlannal és autóval rendelkezik,de csak 15 éve házastársa dolgozik kérhető,e szülőtartás? Mert megegyezni nem lehet vele!
Nem tudok sokáig dolgozni le bénul a lábam már alig tudok menni,és akkor 60 ezer forintom marad! Abból nem tudom fönntartani magam! Ezért kérem ki fizethető e számomra a szülőtartás? Nem kerülök az utcára? Mert gyakorlatilag az következik február 1-től!
Kiss Ágnes	2019-11-11-n 12:00 közelében
Olyan kérdésem lenne, hogy abban az esetben, ha egy szülő (52 éves) alkoholizmus és drogfogyasztas miatt olyan szinten leepul, hogy nem képes az önálló életre és bekerul egy szociális intézménybe, akkor kötelezheti-e az intézmény a gyermeket, hogy fizesse ki helyette? Minimális nyugdíjat kap, 30.000ft-ot a havi díj 90.000 Ft lenne. Felnőtt koráig biztosította gyermekének a lakhatast, nem volt különösebb probléma. A szülőnek nincs vagyona, csak a havi nyugdíja. Korábban a gyermek részére ajándékozott egy fél lakást a válas folyamán. Cserébe a gyermek lakást biztosított neki 4 éven keresztül rezsit fizetve, de olyan körülményeket teremtett maga körül, hogy tarthatatlan volt az allapot. Ebben az esetben a bíróság hogyan dönthet? A gyermek vagyoni és jövedelmi helyzete: 2 lakás van jelenleg a gyermek nevén és egy autó. Jövedelme szakképzett minimálbér. Ilyenkor mit vizsgál meg a bíróság? Érdemes belemenni egy bírósági eljárásba vagy be kell vállalni amire az intézmény akar kötelezni? Hány százalék szokott lenni a tartás díj?

References: bíróság 
 bíróság 
 bíróság 
 bíróság 
 bíróság 
 bíróság